*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*155. számú előterjesztés*

Bátaszék Város Önkormányzat Képviselő-testületének 2022. augusztus 31-én


16 órakor megtartandó ülésére

Döntés a 37/13 hrsz. ingatlan értékesítéséről

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2022.08. 30. |

***Tisztelt Képviselő- testület!***

Kalmárné Halász Gizella bátaszéki lakos 2021. március 31-én jelezte vételi szándékát az önkormányzat tulajdonában lévő 37/13 hrsz-ú 66 m² nagyságú kivett közterületre.



A vevő vállalta, hogy a vételi eljárás során felmerülő minden költséget fizeti.

Az ingatlankataszteri nyilvántartás szerint az ingatlan értéke br. 20.000.- Ft, azonban forgalomképtelen.

Az ingatlan kivett közterület művelési ága kivett beépítetlen terület művelési ágra került módosításra a 171/2021.(V.28.) önkormányzati határozatban foglaltaknak megfelelően.

Az értékesítés előkészítésének adminisztratív költsége:

6.600 ,-Ft rendeltetésmód változás átvezetése.

Az eladási ár megállapításánál a felmerült költségeket is célszerű figyelembe venni.

A vagyonnyilvántartásban jelenleg forgalomképtelen ingatlanként szerepel. Az értékesítés előtt a forgalomképes eszközök nyilvántartásába kell átvezetni az önkormányzat vagyonáról és a vagyongazdálkodás részletes szabályairól szóló 9/2019. (III. 27.) önkormányzati rendelet módosításával.

Mindezek alapján javasoljuk, hogy

* fenti ingatlan az önkormányzat vagyonáról és a vagyongazdálkodás részletes szabályairól szóló 9/2019. (III. 27.) önkormányzati rendelet 1. számú mellékletéből (forgalomképtelen eszközök) átvezetésre kerüljön a 3. számú mellékletbe (forgalomképes eszközök) A rendelet tervezet az előterjesztés melléklete.
* a 9/2019. (III. 27.) önkormányzati rendelet módosításának hatálybalépését követően értékesítésre kerüljön 40.000,-Ft összeggel Kalmárné Halász Gizella részére.

**H a t á r o z a t i j a v a s l a t :**

**a 37/13 hrsz. ingatlan értékesítésére**

Bátaszék Város Önkormányzata Képviselő-testülete,

az önkormányzat tulajdonában álló 37/13 hrsz. ingatlant Kalmárné Halász Gizella (7140 Bátaszék, Lajvér utca 41. szám alatti lakos) részére - az önkormányzat vagyonáról és a vagyongazdálkodás részletes szabályairól szóló 9/2019. (III. 27.) önkormányzati rendelet módosításának hatálybalépését követően 40.000,-Ft vételáron eladja.

A szerződéskötéssel és a földhivatali változás bejelentéssel kapcsolatos költségek a vevőt terhelik.

*Határidő:* 2022. október 31.

*Felelős:* Kondriczné dr. Varga Erzsébet jegyző

(a határozat megküldéséért)

Dr. Bozsolik Róbert polgármester

(a szerződés aláírásáért)

*Határozatról értesül:* Kalmárné Halász Gizella

KÖH pénzügyi iroda

KÖH városüzemeltetési iroda

irattár